ming030890/wiki-yue-high-quality huggingface dataset:
景炎

景炎係南宋皇帝趙昰嘅年號，相當於公元1276年到1278年，前後總共3年。

改元
德祐二年——二月五日，宋恭帝向元朝投降。五月一日，宋端宗即位，改元景炎。
景炎三年——四月十五日，宋端宗去世。四月十七日，衛王趙昺即位。五月一日，改元祥興。
黃樂妍

黃樂妍，香港親中派政治人，曾經參與2023年香港區議會選舉。
陳寶珠

香港尖沙咀海濱香港星光大道陳寶珠嘅手印。
陳寶珠（1947年1月1號—（黃曆十二月初十））係香港粵劇同電影女演員。由於佢響香港好出名，所以曾經有一句流行語「陳寶珠嚟喇！」，意思係叫大家讓開咁解。
12月10號

12月10號係公曆年嘅第344日（閏年第345日），離年尾重有21日。
<< - 12月 - >>



大件事
1817年：密西西比州成為第20個美國州份。
1867年：日本近江屋事件（日文：近江屋事件），坂本龍馬、中岡慎太郎（日文：中岡慎太郎）同山田藤吉（日文：山田藤吉）畀人暗殺，三人喺三日內先後過身。
1898年：美國同西班牙帝國喺美西戰爭後簽訂《巴黎條約 (1898年)（英文：Treaty of Paris (1898)）》，西班牙帝國冇咗好多海外領土，美國就擴大咗喺太平洋嘅影響力。
1901年：瑞典斯德哥爾摩同挪威奧斯陸舉行第一屆諾貝爾獎頒獎典禮。呢日係諾貝爾嘅5週年死忌。
1921年：中國共產黨第一份婦女刊物《婦女聲（中文：妇女声）》創刊。
1936年：英王愛德華八世不愛江山愛美人宣佈放棄王位。
1937年：科學家發現咗爪哇人。
1948年：聯合國大會通過並頒佈《世界人權宣言》。
1949年[未記出處或冇根據]：蔣中正、蔣經國父子由四川成都搭飛機去臺灣，中華民國國民政府從此遷臺。
1954年：鳩山一郎上任做日本首相。
1961年：香港警方偵破「三狼案」。
1964年[未記出處或冇根據]：哲古華拉喺紐約市聯合國大會演講。
1972年：第33屆日本眾議院議員總選舉。
1979年：臺灣美麗島雜誌社喺高雄市發起遊行集會，期間警民起咗衝突，成為咗美麗島事件。
2007年：瑞典一隊研究員發現，腦入面嘅basal ganglia活躍程度同過濾環境干繞嘅能力同埋記性好有關。
2008年：三百幾位中華人民共和國學者同社運人士聯署《零八憲章》，紀念《世界人權宣言》發表60週年。
2018年：香港發生校巴俯衝事故（中文：2018年北角學校巴士俯衝事故），5死10傷。
2019年：澳門輕軌朝早舉行開通儀式後，氹仔綫喺下晝開通營運。
液壓頂桿

液壓頂桿（英文：hydraulic ram）係一種用水力嚟帶動嘅泵。
厚別區

厚別區係日本北海道札幌市嘅一個行政區，喺2007年1月1日人口有129,698人。係札幌市面積最細嘅一區。
恆等函數

恆等函數（identity function / identity relation）喺數學上係指一個輸入同輸出永遠一樣嘅函數。用數式嚟寫，可以寫做。
AA 樹

AA 樹係一種自平衡二元搜尋樹。個名係由發明者阿爾尼·安德森（Arne Andersson）而來。
獨嘉登機指南

《獨嘉登機指南》（英文：Terminals）係香港無綫電視製作嘅遊埠節目，由謝茜嘉、馮皓揚同蔡景行主持，由2024年12月9號到12月27號逢禮拜一、二、四、五20:30-21:00喺TVB Plus播。節目會介紹九個國嘅機場同週邊景點。
留尼旺

留尼旺（法文：La Réunion；英文：Réunion），舊時叫布旺（Bourbon；法文：Île Bourbon，｢布旺島｣）係印度洋西面一島，近毛厘士。留尼旺係法國海外之地，地位同法國本土各省一樣。
毛厘士

毛厘士（法文：L’île Maurice，讀/l‿il mɔʁis/，｢毛厘士島｣；當地土話 Moris），又叫毛里裘斯（英文：Mauritius，讀/məˈrɪʃəs/），係非洲東部一島國，官名毛里裘斯共和國（英文Republic of Mauritius）或者毛厘士共和國（法文：République de Maurice）。毛厘士喺印度洋西邊，係個火山島；距離西面嘅馬達加斯加大概800千米，同非洲大陸相距2200千米。佢同留尼旺都好近。
毛厘士除咗本島之外，佢東便有一啲島都係歸佢之下，喺同一個洋脊之上。
毛厘士首都喺路易士港，面積1860平方千米，人口113萬（1995年），1968年3月12號獨立。官方語文係英文，但法文更加多用，報紙同電視都用法文。好多人講隻近似法文嘅混合語土話。因為有印度人，唔少講印地話。島上亦有唔少客家人移民，亦通用客家話。居民51%信奉印度教，31.3%信奉基督教，16.6%信奉伊斯蘭教。氣候係亞熱帶海洋性氣候，分冬夏兩季，終年濕熱，一年平均氣溫攝氏25度。
法屬南部同南極領地

法屬南部同南極領地又叫法屬南部領地；但係喺法文，｢南部領地｣（Terres australes）其實只係指頭三個部分。
利比亞

面積• 總計1,759,541 km2（679,363 sq mi）（第16位）人口• 2022年估計7,054,493（第104位）• 2006年普查5,670,688• 密度3.74/km2（9.7/sq mi）GDP（PPP）2022年估算• 總計1282.81億美元• 人均▲ 26,795美元GDP（國際匯率）2022年估算• 總計▲ 503.26億美元• 人均▲ 14,290美元HDI（2021年）▲ 0.824極高 · 第104位貨幣利比亞第納爾（LYD）時區UTC+2 （EET）行車方向靠右電話區號+218互聯網頂級域.lyليبيا.∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
利比亞國國旗，係反對派全國過渡委員會用嘅國旗，係用番利比亞王國嘅國旗
卡達菲時期嘅利比亞（大阿拉伯利比亞人民社會主義民眾國）國旗
提示：呢篇文講嘅唔係利比利亞。
利比亞國（英文：State of Libya），簡稱利比亞，係非洲北部一國，位於地中海南岸，同埃及、蘇丹、乍得、尼日爾、阿爾及利亞、突尼西亞相鄰。除咗沿海地區同南部嘅山區外，利比亞大部分地方都係沙漠。
利比亞之地，因地中海岸之故，早年有腓利基人嘅殖民地。當中以迦太基最爲聞名，個城後尾畀羅馬共和國所滅，之後羅馬帝國亦喺利比亞之地起城，亦曾興盛一時。
利比亞戰略位置重要，重係石油輸出國，歐洲各國都往來貿易。中間因為利比亞政府，同恐怖份子有關，外交受西方各國排斥兼聯合國制裁。自2003年起，利比亞積極同歐美各國改善關係，亦都達成咗好多重大協議，目前聯合國已解除制裁利比亞。喺二零一一年，反卡達菲獨裁嘅反政府軍民，示威攻佔首都的黎波里，卡達菲落荒而逃，同年被殺；反對者政府，即係利比亞全國過渡委員會，取代卡達菲政府，聯合國承認佢代表利比亞。
.tf

.tf 係法屬南部同南極領地嘅國家同地區頂級域（ccTLD）。
勒唐蓬

勒唐蓬（法文：Le Tampon；法文讀音：[lə.tɑ̃.pɔ̃]）係法國海外省留尼旺嘅第四大市鎮，人口7.6萬。
勒唐蓬位於留尼旺島南部嘅中央，鄰近聖皮耶。現任市長係姓田嘅廣州華人後裔；佢2024年6月24號上任。上任市長係佢阿爸，1983年同2020年都當選過市長，但係2024年6月23號被當地法院取消市長資格離任。
鄒敬園

鄒敬園（粵音：zau1 ging3 jyun4，1998年1月3號—）係中華人民共和國嘅競技體操運動員，佢喺四川宜賓度出世，細細個就已經攞過同體操有啦掕嘅獎。2021年嗰陣佢參加咗2020年東京奧運，仲喺男子雙槓同埋男子團體呢兩項項目度分別攞到金牌同銅牌。到咗2024年佢又試參加2024年巴黎奧運，仲同劉洋、蘇煒德、蕭若騰同埋張博恆拍住上，本嚟喺團體全能競技體操項目度大幅領先第啲組，之但係因為後嚟蘇煒德係噉甩手失誤，搞到臨留尾得返個銀牌。
黑色幽默

《Hopscotch to oblivion》（粵譯：通向虛無嘅跳飛機）；呢件嘢係 2003 年巴薩隆拿一角嘅一件黑色幽默作品。
黑色幽默（粵音：haak1 sik1 jau1 mak6）係指「攞被視為禁忌（或者唔笑得）嘅題材嚟搞笑」嘅行徑。有唔少創作相關領域嘅工作者都鍾意用黑色幽默，或者會討論「黑色幽默要點用先有效」等嘅問題。
山地鄉

山地鄉（粵拼：saan1 dei6 hoeng1），全稱山地原住民鄉（粵拼：saan1 dei6 jyun4 zyu6 man4 hoeng1），係根據中華民國地方制度法所設置之地方行政區，此一設置源於日治時期臺灣各地之蕃地，喺戰後初期所改制。
根據地方制度法第57條第2項規定，山地鄉境內以臺灣原住民為主要居民，其鄉長須經過民選，一定要原住民族籍先可以擔任。
直轄市  市   縣轄市  鎮  鄉  山地鄉

概要
目前臺灣共有24個山地鄉，其中面積最大同最細嘅山地鄉分別係花蓮縣秀林鄉和臺東縣蘭嶼鄉，兩鄉面積分別係1,641.8555平方公里同48.3892平方公里；人口最多同最少嘅山地鄉分別係花蓮縣秀林鄉同屏東縣霧臺鄉，2021年底兩鄉人口分別係16,555人同3,259人；人口密度最高同最低嘅山地鄉分別係臺東縣嘅蘭嶼鄉同海端鄉，2021年底兩鄉人口密度分別係每平方公里約108人同每平方公里約5人。下面最多山地鄉嘅縣係屏東縣，總計有8個山地鄉；下面最少山地鄉嘅縣係苗栗縣同嘉義縣，兩縣分別只有1個山地鄉。各山地鄉皆已頒定地方通行語。
由於蘭嶼鄉喺日治時期被劃分做臺東郡嘅蕃地，因此喺二戰後被劃歸屬山地鄉，不過事實上係位於太平洋上嘅一個小島，實際地理環境唔係山地，所以成為全臺灣唯一地處離島嘅山地鄉。另外原先仲有臺北縣、桃園縣、臺中縣同高雄縣等4個縣嘅總計6個山地鄉，後由於2010年12月同2014年12月升格為直轄市，改制成而家嘅直轄市山地原住民區。
澳門黑熊

澳門黑熊（英文：Macau Black Bears）係澳門嘅職業籃球球會，係2017年成立。
屈福特足球會

屈福特足球會（英文：Watford Football Club）係英倫一間足球會，1881年喺屈福特成立。
列斯聯足球會

列斯聯足球會（英文：Leeds United Football Club），簡稱列斯聯（英文：Leeds United），係英格蘭西約郡列斯一間足球會，目前踢緊英格蘭超級足球聯賽。佢哋嘅主場係艾蘭路球場。列斯聯嘅前身係1904年成立嘅列斯城（英文：Leeds City F.C.），1919年列斯聯正式繼承佢到而家。
基爾禾維羅納足球會

基爾禾維羅納足球會（意大利文：Associazione Calcio ChievoVerona）係意大利維羅納一間足球會，喺1929年成立，而家踢緊意大利丁組足球聯賽。
香港扶幼會盛德中心學校

香港扶幼會盛德中心學校（英文：Society of Boys' Centres Shing Tak Centre School）係香港一間群育學校，位於九龍觀塘利安里2號A，為9至18歲有學習障礙、過度活躍、情緒行為問題嘅男生而設。

學校設施
課室、音樂室、電腦室、科技與生活室、視覺藝術室、多元學習室、實驗室、圖書館，健身室。

小學
中文、英文、數學、常識、普通話、體育、視覺藝術、音樂、電腦、圖書、個人及社化、專才訓練。

初中
中文、英文、數學、科學、通識、普通話、電腦、科技與生活、體育、音樂、視覺藝術、德育、全方位學習。

高中
中文、英文、數學、通識、藝術、體育、資訊及通訊科技、企業、會計與財務概論、視覺藝術、高中體育、全方位學習、應用學習。
私市淳

私市淳 ，係日本嘅一個男配音員。

配音作品一覽
呢個表唔完整，歡迎加料。
2025年
BanG Dream! Ave Mujica（豐川清告）
音程

音程（粵拼：jam1 cing4；英文：interval），指嘅係喺一個特定樂音體系入面，兩個樂音之間嘅距離。音程可以淨係計例如中隔咗幾多個基本單位（例如幾多個半音，或者幾多個音分等等），亦都可能有名。喺物理上，音程其實係兩個頻率之間嘅比例，而喺某啲樂音體系入面亦可能係唯一表示音程嘅方法:3。
喺傳統西樂嘅半音音階入面，一個八度有 12 個音程，每個都有名，而個名就由取決於音級同音數兩種唔同計法之間嘅關係。

畀名原則
音級係指兩個音之間喺五線譜上面嘅距離，喺樂理上面習慣用「度」嚟表示。用五線譜嚟睇，每條「線」同中間嘅「間格」都代表一個音級，當兩個音喺同一條「線」或者「間格」嗰陣，噉就叫一度。如果兩個音係喺「間格」同「線」嘅上下一級，就叫兩度，如此類推。
音數就係指兩個音相隔幾多個全音。
一度、四度、五度同八度叫 ｢純｣（或者 ｢完全｣），兩種計法得出嘅結果大部分情況會夾（例外係 B-F 同 F-B），但係其他級數計音數嘅時候一定唔夾，而係會出現兩種可能，喺呢啲情況，音數細嘅度數叫 ｢小｣，音數大嘅叫 ｢大｣。例如 E-F 係兩度，得一個半音，但係 C-D 都係兩度，有一個全音，所以 E-F 係小二度，C-D 係大二度。咁計法可以數到半音階 12 個音之中嘅 11 個（數唔出嗰個係三全音）。
｢純｣ 同 ｢小｣ 嘅度數可以降半音，叫 ｢減｣，｢純｣ 同 ｢大｣ 嘅度數可以升半音，叫 ｢增｣；加埋呢種分法之後可以數到 ｢增四度｣ 同 ｢減五度｣，就係頭先數唔出嘅 ｢三全音｣。
朱嘉盈

朱嘉盈（粵拼：zyu1 gaa1 jing4；英文：Norma Chu，1981年—）係香港親中派政治人物兼煮食網紅，創辦食譜網站「DayDayCook日日煮」。朱嘉盈已婚未育，佢老公叫林德軒Sam Lim。據招股書顯示，2019年、2020年同埋2021年上半年，DDC凈虧損分別為人民幣1.58億、1.14億同埋3.46億元。[3]香港搵唔到資金[4]，日日煮喺2021年正式宣布同美國特殊目的收購公司（SPAC）合併形式喺美國上市。
朱嘉盈視前香港特首林鄭月娥為榜樣。

生平
朱嘉盈11歲成家由香港移民美國，喺美國西雅圖華盛頓大學讀商業及財經學士。因為成績優異，獲摩根士丹利頒發獎學金到早稻田大學進修，畢業後返香港繼續喺銀行研究股票，30歲做咗滙豐私人銀行證劵部主管，負責大中華區證券研究。父母熱愛烹飪，令佢由細就對中式美食產生左濃厚興趣。
出於對美食同生活嘅熱愛，2012年，朱嘉盈離開滙豐，搞咗個煮食網站「DayDayCook日日煮」，同時開日日煮工作室教人煮嘢食，又拍片擺上YouTube，更喺新巴同城巴嘅電視系統Buzplay度播。
2015年正式開展中國大陸市場，2016年「DayDayCook日日煮」分別獲得A輪及A+融資，合共7000萬人民幣。A輪融資，投資者包括中國合一資本、MFund魔量基金，以及矽谷知名加速器500 Startups。同年，DayDayCook獲得由阿里基金領投嘅第二筆融資。
2020時，日日煮計畫在香港上市。
2023年11月17日，日日煮在美成功掛牌上市，募資總額為3,315萬美元，以當天收盤價計算，公司市值為1.2億美元。
日日煮披露招股書 創辦人朱嘉盈疑似清倉。
日日煮上市後進行不少收購。
日日煮的股票定價低於先前的指導區間，並在紐約上市交易首日下跌27%。
日日煮股價蒸發9成，上市半年即走向退市邊緣。

爭議
日日煮曾於2016年在fb發文，介紹精油公司Young Living的產品，並指可取代乾香草及人工調味品，又舉例煮香草番茄濃湯時，可加入羅勒精油及百里香精油調味，惹來不少食安質疑及網民抨擊。後來有媒體詢問藥劑師意見，坦言製作精油過程無從稽考，若有加入化學成份，對身體可能有害，建議選用天然食材。Day Day Cook當時則回應，帖文由客戶提供作產品推廣用途，生產過程中絕不加入化學成分及添加劑。

參與節目
2013年參加主持香港now TV煮食節目《煮角》同健康知識科普節目《維他命師》（《Now101煮角Chef Corner》）
2015年同明星一齊拍攝煮食節目《餸給最愛》，包括：張美妮、鍾舒漫、陳爽、泳兒、趙海珠。
2016年喺TVB《東張西望》示範啱年輕人口味嘅「懶人料理」
2016年接受TVB Pearl財經節目《Money Magazine》訪問分享創業心得

慈善
2015年Day Day Cook 推出食譜系列《日日煮食譜時令嚐鮮》，更會將新書第一版嘅部分版稅撥捐香港癌症基金會，支持佢嘅免費乳癌服務同關注乳癌活動，鼓勵女士定期檢查乳房健康。
2016年Norma同基督教勵行會合作推廣慈善杯，收益用嚟幫助香港低收入家庭細路、青海省孤兒及殘障細路。
2016年Norma參與《Feeding Frenzy – 音樂饗宴》 soundpocket & Contemporary Musiking Hong Kong 2016聯合籌款演出
2016年Day Day Cook參與香港世界宣明會《9蚊一餐》活動

選舉經歷
喺2021年9月，佢成為香港特别行政區選舉委員會科技創新界當然委員。
張志和

張志和（粵拼：zoeng1 zi3 wo4；732年—774年），字子同（zi2 tung4），本名龜齡（gwai1 ling4），中國唐代婺州人（而家浙江金華），自號煙波釣徒（jin1 bo1 diu3 tou4），道號玄真子（jyun4 zan1 zi2），係唐代有名嘅道士、詞人、詩人。
張志和嘅老豆係張游朝，通曉《莊子》、《列子》，曾經做過《象罔》、《白馬證》嘅註說。受老豆影響，張志和喺官場失意後傾向咗道家，成爲道教學者兼道士。而佢老母生佢時發咗個夢，夢見楓樹喺佢肚上生，之後就生咗佢出來。
佢博學能文，善於畫山水畫，酒量了得，有時醉咗酒會演奏鼓、笛。虛歲十六歲時就明經及第，畀唐肅宗面見，並且直接同皇帝獻策，佢嘅名「志和」就係皇帝賜嘅。佢先後擔任翰林待詔、左金吾衛錄事參軍。後來佢獲罪被貶做南浦尉，於是佢對官場失望。佢嘅性格唔受拘束，所以雖然後來卸還返，但佢以屋企居喪爲由棄官，開始浪跡江湖，遊玩天下山水，喺祁門赤山鎮隱居，自號「煙波釣徒」，意思係「喺煙波之中嘅漁夫」，佢經常望落似釣魚，但魚鉤無魚引，就係仿照姜太公釣魚噉。後來佢阿哥張鶴齡驚佢就噉唔見咗人，喺越州（而家紹興）城東搭咗間茅屋畀佢住。
佢留低幾多軼事。唐肅宗賜佢一奴一婢，佢幫佢哋起名做漁童、樵青，並且畀佢哋兩個結婚。雖然係名人，但縣令要佢做浚渠嘅徭役都照做。對屋企人亦冇架子，曾經想用塊大布整裘，佢阿嫂幫佢織好，於是佢着上身，即使天時熱都唔除。觀察使陳少遊經常探佢，留咗好耐，幫佢間屋起名做玄真坊；因爲門口太窄，幫佢買地整大個門巷，起名做回軒巷，又爲佢搭橋，啲人起名做大夫橋。陸羽問佢：「有咩人同你來往呢？」佢答話：「宇宙（太虛）係我住嘅房，明月係我支燭，同四海嘅各位一齊相處，未曾離開過，噉有咩所謂來唔來往呢？」
作爲道教學者，佢留低咗《玄真子》呢本書，另外又寫咗十五篇嘅《太易》，共三百六十五卦。另外佢亦係有名嘅詞人，佢所填嘅五首《漁父》詞流傳至今，引起衆多文人和作，後來傳去日本，連嵯峨天皇亦跟住和作，成爲日本填詞嘅開山之作。之後佢嘅詞成爲《漁歌子》呢個詞牌嘅定格。佢興趣高遠，常人及唔上佢，唐憲宗曾經求佢嘅詞而不得。李德裕評佢話：「漁父係賢人但無名聲，鴟夷有智慧而功績高。但都唔似張志和，佢雖然隱居但有名，即使有名而無事煩住，既唔窮，亦唔富貴，實在比得上嚴光。」（隱而有名，顯而無事，不窮不達，嚴光之比）
張志和同顏真卿本來係老友，同陸羽一樣係佢嘅門客。後來顏真卿做湖州刺史時，同門客宴飲，唱和嘅詞就係張志和嘅《漁父》，唱和咗二十幾首，張志和爲呢啲詞作畫，啲人都讚歎啲畫。有次張志和探顏真卿，顏真卿有部船穿咗，想補返佢，張志和就話：「想攞部船當做屋企（浮家泛宅），喺苕、霅一帶遊蕩就夠嘑。」
最後佢哋一齊去湖州平望驛嘅鶯脰湖玩，張志和飲醉咗酒，話要爲啲人表演水上遊戲，結果浸親過世。按道教《續仙傳》嘅講法，就話佢嘅坐席鋪喺水上唔沈，坐喺上面好似行船噉，之後飛來一班白鶴圍住佢叫，張志和同顏真卿擺手表示謝意後就同白鶴飛天成仙。

參攷資料
沈汾。〈卷上：玄真子傳〉. 《《續仙傳》》。中國哲學書電子化計劃。
歐陽脩、宋祁。〈列傳第一百二十一：隱逸傳 — 張志和傳〉. 《《新唐書》》。
辛文房。〈卷三：張志和傳〉. 《《唐才子傳》》。
廣華新邨

廣華新邨響澳門半島花地瑪堂區黑沙環新街、東北大馬路、勞動節大馬路同馬交石街，係屬於房屋局嘅經濟房屋。

意外
2011年8月18號朝早十一點，馬交石街廣華新邨第三座二樓有住戶發現走廊冒出大量濃煙，之後發現電錶房火燭，之後忽水將火救熄。之後消防接報到場，發現電錶房入面多個電錶外殼同電掣燒溶變形，有大量報紙雜物同紙皮曾經著火燒過，好彩及時救熄冇搞到更大單嘢出來，而消防認為起火原因有可疑。列做縱火案交畀司警調查。
2016年4月11號朝早十一點，勞動節大馬路廣華新邨第八座二樓一個單位冒煙，消防到場發現冇人響屋入面，由花籠入屋發現煮野食冇熄火搞成，事件冇人受傷。
2018年5月19號凌晨十二點半，一個男人揸住一部粵澳兩地牌私家車到廣華新村第六座附近，懷疑首先撞到石壆，再撞埋一架的士嘅右邊車尾。男司機懷疑嚇親扭軚閃避，搞到私家車失控衝上行人路，直衝一家鋪頭入邊。好彩當時行人路冇人經過，之後有人報警，交通警員到場處理。肇事私家車司機冇受傷，響現場協助交通警員調查。消息話，男司機係揸香港車牌，事後通過酒精測試。肇事私家車車頭撞到爛嗮，由拖車拖走。
澳門輕軌

澳門輕軌（葡文：Metro Ligeiro de Macau）係澳門嘅輕鐵系統，亦係澳門第一條鐵路。系2019年12月10日到2024年3月31日系由港鐵全資附屬公司港鐵（澳門）營運，而家系由澳門特別行政區政府全資附屬公司澳門輕軌股份有限公司營運。
第一期主線工程喺2012年2月21號開工，由於受輕軌車廠工程嚴重延誤影響，氹仔線（首期氹仔段）延至2019年12月10號通車。2023年12月8號延伸到位處系澳門半島嘅媽閣站。 石排灣線同橫琴線分別系2024年11月1號同埋2024年12月2日號通車。
橫琴口岸

橫琴口岸係中華人民共和國一個地區性嘅陸路邊境口岸，喺廣東省珠海市橫琴新區入面，通過蓮花大橋去到澳門橫琴口岸澳門口岸區。而且喺澳門第二個採用「合作查驗，一次放行」通關模式嘅口岸。
橫琴口岸原址而家已經拆緊，重新起過更大嘅口岸嚟應付日後嘅發展，幫吓關閘分流人潮，而喺佢隔離就起咗嗰臨時口岸過關。2020年8月18號臨時口岸由新嘅聯檢大樓取代。

歷史
橫琴口岸喺1999年6月起好，2000年3月28號正式通關。
2014年12月18號開始實現全日廿四小時通關。。
2020年8月18號，橫琴口岸新聯檢大樓正式建成並啟用，原臨時橫琴口岸同埋澳門方面蓮花口岸喺當日下晝3點搬咗去位於新大樓內嘅橫琴口岸澳門口岸區。

珠海連接交通
珠海公交巴士線路：14、62、86、88、89、151、826-3、G88、K11、Z50、Z51、Z52、Z55（中途停靠），Z50同埋N20係呢度做總站。
廣珠城際鐵路珠海站（位於青茂口岸）
珠機城際鐵路橫琴站（位於橫琴口岸負二層）

的士
所有的士到橫琴口岸澳門口岸區或者由該口岸接客要收取澳門幣5蚊嘅附加費。

酒店及娛樂場穿梭巴士
而家有澳門威尼斯人/澳門倫敦人/澳門巴黎人、澳門銀河、美獅美高梅同埋新葡京等發財巴線喺日間往返該口岸澳門口岸區。
影視金曲

《影視金曲》（粵拼：jing2 si6 gam1 kuk1）係臺灣歌手王傑嘅第二張音樂精選輯，1992年10月31號由香港華納唱片發行。
喜羊羊與灰太狼

2009年，無綫電視喺放學ICU時段內播出呢套動畫，而且比起其他動畫嚟講，呢套動畫有更加多嘅宣傳。無綫電視播放嘅片頭曲係由組合J.O.Y.所主唱嘅《擁抱春天》。無綫電視播放到《衣櫥大冒險》，之後就唔再繼續引進播放正作，只係播放《智趣羊学堂》，而2022年又引進咗《喜羊羊與灰太狼之運動英雄傳筐出勝利》。
總共有二十六套。
注：60集嘅動畫《喜羊羊與灰太狼之古古怪界大作戰》（281－340集）實際係屬於第1套，而並唔係同後嚟嘅作品一樣單獨列出嚟一部。

電影版
2009年，動畫嘅電影版《喜羊羊與灰太狼之牛氣沖天》喺農曆新年檔期上畫，而且大獲好評。
總共有八套動畫電影、兩套真人版電影。
諾域治城足球會

諾域治城足球會（Norwich City Football Club）係一間英格蘭足球會，喺英國諾福郡嘅諾列治，1902年成立，2019年再次升班英格蘭超級足球聯賽。

1958-59
聯賽重組後被置於丙組聯賽。晉身足總盃四強

1973-74
甲組聯賽排第廿二位，降班乙組。晉身聯賽盃四強。

1974-75
乙組聯賽季軍，升班甲組。決賽0-1輸畀阿士東維拉，聯賽盃亞軍

1992-93
超聯創始成員，第一年攞到第三，係球隊史上最佳戰績。

2005
英超聯賽排第十九位，降班甲組《II》。甲組《II》聯賽改名“英冠聯賽”

2019-20
英超第35輪，主場0:4不敵韋斯咸，提前三輪宣佈護級失敗，來屆降回英冠作賽。同時成為歷嚟首支五次自英超降班嘅球隊。
史柏斯亞

史柏斯亞（英文：Spezia Calcio）係意大利拿史柏斯亞一間職業足球球會，依家踢緊意大利乙組足球聯賽。
戰龍在野

《戰龍在野》（英文：Invincible）係1992年12月5號喺香港上畫嘅一套僱傭兵電影，呢套片由王傑、張敏、柯受良、龍方、李修賢同梁家仁領銜主演，導演柯受良。
保用證

保用證，又叫做保證書、保養證、保固證，係賣方應承整番好賣出咗去啲貨品嘅協議（當啲貨有問題嗰陣）。大部分電器用品都有保用證，有效期通常係一年到幾年。
卷積

喺數學入面，卷積係將兩個函數同乘埋嘅一種方法，量度咗呢兩個函數點樣互相影響，喺純數同信號處理入面都好有用。
2023年至2024年英格蘭超級足球聯賽

2023年至2024年英格蘭足球超級聯賽（2023–24 Premier League）係第32屆英格蘭超級足球聯賽賽事。英超聯賽係英格蘭頂級足球聯賽，喺1992年成立。今屆英超聯賽於2023年8月12號開鑼。
2024 年 5 月 19 號英超煞科日，曼城主場 3 - 1 擊敗韋斯咸，成功衛冕冠軍，亦係英格蘭頂級聯賽史上首支成就四連冠嘅球隊。

參加球隊
有 20 支球隊參加今次賽事，其中 17 支球隊參加咗 2022-23 賽季英超聯賽。
2023 年 4 月 7 號，般尼作客以 2 - 1 擊敗米杜士堡，鎖定取得英冠首兩名，降班一季後隨即再次升上英超。
2023 年 4 月 26 號，錫菲聯主場以 2 - 0 擊敗西布朗，鎖定取得英冠亞軍，降班兩季後再次升上英超。
2023 年 5 月 27 號，盧頓
喺升班附加賽決賽中同高雲地利踢成 1 - 1 平手，喺互射十二碼後以 6 - 5 勝出，取得最後一席英超席位，歷史性首次出戰英超聯賽，亦係相隔 31 年再度在喺頂級聯賽角逐。

積分榜
資料來源：Premier League排名規則：（1）積分；（2）得失球差；（3）入波。　﹝如果需要判定冠軍、降班或晉級歐洲賽名額嘅時候，以上方法仍然無法決定排名，就按照以下順序確定排名︰（4）兩隊對賽成績；（5）喺兩隊對賽當中，作客入波數量；（6）喺中立球場進行附加賽。﹞(C) 冠軍; (R) 降班備註：

對戰成績
比賽更新：2024 年 5 月 20 號。資料來源：Premier League顏色：藍色：主隊贏咗；黃色：打和；紅色：客隊贏咗。仲未進行嘅賽事欄位中如果顯示「a」，表示有相關條目講述雙方嘅對賽組合。
斯堪的納維亞

斯堪的納維亞（粵語：Si1 ham1 dik1 naap6  wai4 aa3；瑞典文：Skandinavien）係北歐一個文化地區，狹義上係指挪威、瑞典、丹麥呢三個歷史同文化關係密切嘅國家，廣義上包埋芬蘭同冰島。屬於挪威嘅斯瓦爾巴群島同揚馬延島以及屬於丹麥嘅格陵蘭一般都唔被當做斯堪的納維亞嘅一部份。呢個地區大部份嘅疆土都喺斯堪的納維亞半島上面。
人種上嚟講，斯堪的納維亞人嘅祖先係本來住喺丹麥南部一帶，後來向北遷徙嘅日耳曼人。冰島人因為多數係古北歐人嘅後代，通常都被視為斯堪的納維亞人。另一方面，雖然芬蘭嘅主要居民係唔屬於日耳曼系嘅芬蘭人，但係因為地理位置嘅原因會被當做斯堪的納維亞嘅一部份。
斯堪的納維亞最多人住嘅係暖一啲，屬温帶氣候嘅南部地區。喺北面，斯堪的納維亞一路延伸去到北極圈，但因為有由墨西哥嚟嘅暖海流，以咁高緯度嘅地方嚟講唔算好凍。

地理
斯堪的納維亞嘅地理好多樣，最出名嘅有挪威嘅峽灣、斯堪的納維亞山脈、丹麥嘅低地平原，同埋瑞典同挪威嘅群島。瑞典亦都有好多冰河時期留低嘅冰磧同湖泊。
瑞典最南部同丹麥嘅氣候似西歐國家。中部地區－由挪威首都奧斯陸去到瑞典首都斯德哥爾摩－屬於潮濕大陸氣候，但再北小小就會變做亞寒帶氣候同挪威北角嘅雪原氣候。斯堪的納維亞山脈阻住西南面嚟嘅温暖潮濕空氣，令到瑞典同挪威北部冇乜雨落同好凍。
根據紀錄，斯堪的納維亞史上最暖嘅溫度係喺瑞典 Målilla 度到嘅攝氏卅八度，而最凍嘅温度係喺瑞典 Vuoggatjålme 錄到嘅攝氏零下五廿二點六度。

語言
斯堪的納維亞嘅語言大部份分別屬於北日耳曼語支同芬蘭-伏爾加語支。北日耳曼語支包括丹麥文、挪威文、瑞典文、冰島文同法羅文。丹麥文、挪威文、瑞典文三種語言至今仍然可以部份相通，即係話識其中一種語言嘅人，可以或多或少恁理解另外兩種語言。而由於冰島幾乎與世隔絕，因此冰島文受到嘅外來影響好少，千幾年來都無太大變化。識得冰島文嘅人，可以相對容易恁理解千幾年前嘅古諾爾斯文文獻。法羅文雖然同其他四種語言同源，但係唔能夠完全互通。
芬蘭-伏爾加語支包括芬蘭文同薩米諸語言。
上下九步行街

上下九步行街（粵拼：soeng6 haa6 gau2 bou6 hang4 gaai1）係廣州嘅一條步行街，簡稱上下九（soeng6 haa6 gau2），位於廣州市荔灣區（西關），係由上九路、下九路、第十甫路三條路合成，東通人民南路，西接恩寧路，全長1218米，喺1995年9月30號正式成為商業步行街。實質上除咗佢所組成嘅三條路外，實際範圍仲包埋寶華路、康王路。佢係有名嘅「西關商廊」，亦係廣州老城區至繁華嘅地方，係廣州三大傳統商業中心之一，共有商鋪238間同上千商戶。佢亦係廣州有名嘅旅遊點。

個名點嚟
原本上下九兩條路係舊時廣州第九舖，係同一條路，後尾喺清兵屠城時為咗減少生靈塗炭，以六脈渠為界，將第九舖劃為上九舖同下九舖，後來啲人驚畀清兵知路牌做手腳，去咗偏旁，「舖」改成「甫」（亦即係古仔「殺人十八甫，填屍六脈渠」）。上下九個名就係噉嚟。

歷史
喺6世紀呢道就係一個商業區，而家上下九有笪地叫做「西來初地」，嗰道就係當年印度高僧達摩來華傳教嘅上陸地。
明清之際，因為有間專門招待番客嘅懷遠驛（喺今日下九路南邊）同埋開通大觀河，兼且十三行做咗中國對外貿易中心，帶喐咗呢度嘅商業。後尾十三行火燭燒毀，商業轉晒嚟呢度。而後週邊批發市興起，促使上下九成為商業旺地。
喺武漢肺炎大爆發前後，上下九步行街人氣急跌，唔少舖頭就關門大吉。喺2020年7月，荔灣區區長銳明出席由中共廣州市紀委主辦嘅宣傳節目，話中共荔灣區委同區政府喺2019年，就開始研究點樣振興上下九步行街，仲搵咗策劃公司去到設計上下九步行街嘅發展，計劃喺2020年下半年開始改造上下九。

景觀
主幹道多係騎樓，清代建成，融合西洋、滿洲同當地建築元素。同一般騎樓一樣，下商上住，喺二樓有陽棚為路人遮風擋雨。
當中名店：第十甫商店（拆咗）、陶陶居、蓮香樓、脆香餅家、新華書店、廣州酒家、廣州婦兒商店、永安公司（拆咗）。
現時上下九多衫舖首飾舖，重有啲電影院同電子舖。相對北京路嘅高檔路線，上下九主要係中低端嘅，比較平，所以好多廣州人都嚟呢度行街。
牛津聯

牛津聯（英文：Oxford United F.C.）係英格蘭牛津一間職業足球球會，依家踢緊英格蘭冠軍足球聯賽。
史雲斯城足球會

史雲斯城足球會（英文：Swansea City Association Football Club）係英格蘭超級足球聯賽嘅球隊之一，喺威爾斯史雲斯城，喺1912年成立。
普利茅夫足球會

普利茅夫足球會（英文：Plymouth Argyle F.C.）係英格蘭普利茅夫一間職業足球球會，依家踢緊英格蘭冠軍足球聯賽。
NCT Dream

NCT Dream（韓文：엔시티 드림），係韓國SM娛樂喺2016年推出嘅韓國男子組合，係NCT嘅第三支分隊同第二支固定分隊。NCT DREAM係NCT嘅10代青少年聯合隊，組合嘅定位同概念主要呈現10代特有嘅新鮮、活潑嘅能量同多樣嘅魅力。
朱達誠

朱達誠，MH（ZHU Dacheng，1942年9月—）係香港人像雕塑藝術家，嚮中國湖北武漢出世。職業擅長名人雕塑  。

史
1957年入湖北美術學院附中
1965年雕塑系畢業，留校任教
文革10年下鄉輔導農民學泥塑，以短、平、快教學方法見稱
1978年，朱達誠考入中央美術學院雕塑系研究生班。
之後任湖北美術學院雕塑室主任、中國美術家協會會員
1984年定居香港，兼成為香港雕塑家協會會員
而家做香港大學同中文大學進修學院藝術課程導師，兼開藝術工作室。
反射動作

反射動作（reflex action），或者簡稱反射（reflex），係指對某啲外界刺激而作出嘅唔自主又即時又快速嘅反應，避免受傷。
烏德勒支青年隊

烏德勒支青年隊（英文：Jong FC Utrecht）係荷蘭烏德勒支一間職業足球球會，依家踢緊荷蘭乙組足球聯賽。
杏花新邨

杏花新邨響澳門半島花地瑪堂區永樂街同馬場海邊馬路，係屬於房屋局嘅經濟房屋。

意外
2012年12月14號晏晝五點幾，杏花新村九樓走廊懷疑有女子企圖跳樓自殺，懷疑三十幾歲嘅女人同老公因為家庭問題嘈咬，女事主情緒激動，離開單位到走廊位置企圖跳樓自殺。老公立即報警求助，治安警同消防員接報到場，最後女子由治安警同消防員勸返入屋，仍拒絕送院，交畀社工跟進。
2017年1月21號朝早九點幾，杏花新村有大廈清潔工人響十七樓清潔嗰時，唔小心整跌鬆咗嘅成兩坏嘅晾衫鋼通，碇中響五樓平台做緊嘢、負責大廈清潔工作嘅六十幾歲姓何住戶，女清潔工嘅胸部，好彩冇碇中個頭，傷者感到痛楚，自己返住所護理，大廈管理公司嘅女管理員知道件事之後，幫佢打三條九同叫白車。消防局接報派出消防車同白車到場，接觸到仍然清醒嘅傷者，話心口位置覺得好痛，冇出血。送院檢驗之後，證實傷者右邊三條肋骨斷咗。
阿積士青年隊

阿積士青年隊（英文：Jong Ajax）係荷蘭阿姆斯特丹一間職業足球球會，依家踢緊荷蘭乙組足球聯賽。
蕭梓恒

蕭梓恒（英文：Jeffrey Siu Tsz Hang，1994年1月8號—）係香港新聞工作者，香港中文大學畢業，前無綫新聞台首席主播同有線新聞主播。2017年10月過檔無綫新聞台，初期主要擔任該台深宵新聞報道（中文：深宵新聞報道）同無線財經新聞（中文：無線財經新聞）嘅主播。2018年初開始主持天氣報告、財經資訊台嘅資訊節目（例如：《職場制勝》、《看出個未來》），同年年尾開始主持《星期日香港早晨（中文：星期日香港早晨）》。2019年中晉升為高級主播，並開始主持《無綫7:30 一小時新聞（中文：無綫7:30 一小時新聞）》，同時亦開始主持《新聞提要（中文：新聞提要）》。
2019年9月7號起，蕭梓恒開始擔任翡翠台《晚間新聞（中文：晚間新聞）》主播。2020年5月2號起，由於翡翠台嘅禮拜一到日《晚間新聞》改為統一每晚十一點播，由當日起周末嘅晚間新聞改為設定固定主播，佢改為固定擔任禮拜六、日晚間新聞主播。並喺2020年11月7號開始改為兼任禮拜六、日《六點半新聞報道》主播。
2020年美國總統選舉，蕭梓恒喺翡翠台唔同新聞時段中直播報導選舉結果，令佢成為無綫電視第一位無綫新聞台男主播同時擔任《香港早晨》、《新聞提要》、《午間新聞》、《晚間新聞》同《六點半新聞報道》嘅主播。
蕭梓恒喺2021年12月升任為首席主播，第二年8月6號辭職，轉職到中銀香港企業傳訊部。而其同性伴侶為前Now及有線新聞主播［［梁家正］］。
楊啟彥

楊啟彥，GBS，CBE，JP（1941年1月6號—2007年2月8號）係香港政府前官員，做過九廣鐵路公司主席同行政總裁。香港出世。

學歷
楊啟彥中學喺拔萃男書院讀書，1957年參加會考，1959年中七畢業，攞到香港大學英皇愛德華七世獎學金入去香港大學歷史系，1962年畢業。

政府工作
大學畢業之後，楊啟彥喺1962年入香港政府做嘢，前後做咗公務員超過30年。早期，佢做政務主任，1963年做助理華民政務司，之後曾經被調去多個唔同嘅職位，1971年升做高級政務主任，1973年升做首長級丙級政務官，1978年升做首長級乙級政務官。1991年，佢成為第一位華人庫務司，1993年又調任運輸司，直至到去1994年以司級政務官嘅身份退休。

九廣鐵路主席
退休之後，楊啟彥曾經喺私人機構信和集團做嘢，1996年12月，政府委任楊啟彥做九廣鐵路公司主席同埋行政總裁，之後，俾傳媒揭發楊啟彥將九鐵公司變做「獨立王國」，加上揭發西鐵西門子事件，令到政府下決心整頓九鐵公司嘅管理同營運。2001年12月，政府委任田北辰做九廣鐵路公司主席，楊啟彥就繼續擔任行政總裁。田北辰同楊啟彥都係喺拔萃男書院畢業，田北辰係佢嘅師弟，喺記者會上，楊啟彥話田北辰係佢嘅好朋友，但係田北辰當住佢面回應：「希望你唔好介意，我哋唔係好好嘅朋友」，令到場面尷尬。田北辰亦都曾經喺立法會會議上，批評楊啟彥同其他九鐵管理層「有傲氣」。2003年，政府唔同楊啟彥續約，楊啟彥淨噃職業訓練局主席一項職務。
特首曾蔭權曾經講過楊啟彥喺任內，積極發展九鐵網絡，並且成功向世界各地嘅財團集資興建九鐵新支綫。

健康問題
楊啟彥患有心臟病同腎病，2003年接受過俗稱「通波仔」嘅心臟手術，唔做九鐵之後身體狀況轉差，2006年初曾經去北京進行換腎手術，2006年9月中曾經喺瑪麗醫院深切治療部治療，並且向職訓局請病假。
楊啟彥最終喺香港時間2007年2月8號晚黑8點07分因肺炎引致嘅併發症喺香港瑪麗醫院過身，終年66歲。

屋企
楊啟彥老婆係劉詠霜，兩人有一仔一女，都已經大學畢業。
1030年代

1030年代係指1030年去到1039年之間嗰十年。
1030年

1030年係平年。

大件事
歐陽脩省試攞第一，同年參加殿試，名列甲科第14名，22歲之齡中進士。
拍子

呢段動畫展示一部行緊嘅拍子機。條擺每一次重複活動都係一吓拍子。呢段聲入面嘅鼓跟 3/4 嘅華爾茲節奏（每段節拍 3 吓拍子）；每段節拍第一吓拍子重音。
一段節拍；呢段音樂係 4/4，即係話段節拍入面有 4 吓拍子，每吓拍子都係一個四分音符咁長。
拍子（英文：beat，可作粵拼：bit1）係音樂上最基本嘅計時單位：音樂本質上就係喺時間當中組合聲，表演一段音樂嘅人要喺適當嘅時間點發出適當嘅聲，所以需要有啲方法幫自己計時。想像家陣有個人演奏一首樂曲，佢可以係噉喺度用把口數住 1 2 3 4，1 2 3 4... 每吓之間嘅時間間隔都完全一樣，佢就可以用呢一吓吓時間間隔​——​每吓就係一吓拍子​——​嚟幫自己留意住過咗幾多時間。
拍子同節拍（英式英文：metre）關係密切：想像將一段音樂斬開做若干橛，每橛喺時間上都一樣咁長，每一橛就係一段節拍，而每橛節拍都會包含若干吓拍子，每一橛節拍包含嘅拍子數量都一樣；喺現代嘅樂譜當中，節拍通常會掕住一對數字​——​例如 4/4 噉​——​一上一下喺條五線譜上面，呢啲數字就係所謂嘅拍子記號：
喺上面嗰個數字表示一段節拍裏面有幾多吓拍子，
而另外嗰個數字表示一吓拍子維持幾耐時間（以音符時值計）。
節拍局限咗一段小節裏面可以擺幾多個音符，反映節奏嘅強弱。

打拍子
打拍子係指一個人用某啲方法嚟用定時嘅聲或者身體郁動嚟幫自己或者身邊嘅人留意住拍子，例子有數拍子，即係用把口 1 2 3 4，1 2 3 4... 噉數住啲拍子。可以睇埋拍子機呢種玩音樂嘅人常用嘅打拍子架生。

節拍嘅種類
内文：節拍同板眼
節拍嘅種類有好多種，喺西樂多數用嘅有 4 拍，仲有3拍，同 2 拍；喺中樂多數有 4 拍、2 拍同 1 拍。

節奏嘅強弱
睇埋：強弱法
節奏嘅強弱係關節拍事。
蔡徐坤

蔡徐坤 （粵拼：coi3 ceoi4 kwan1，1998年8月2號—）綽號KUN、雞你太美，係中國說唱歌手、歌曲作者、模特兒同演員。佢以前係SWIN（中文：SWIN）嘅會員，而家係NINE PERCENT（中文：NINE PERCENT）嘅會員。
省轄市 (中華民國)

呢一版可能符合維基百科嘅即刻刪除標準。理由係：呢篇文要譯或改寫做粵語 （上次編輯：20250103140902）唔該去要譯成粵語嘅文章度睇睇省轄市 (中華民國)嘅討論。如果呢篇文響篇嘢開咗版之後嗰兩個禮拜內都冇辦法譯成粵語，就可能會俾人拎去刪除或者搬去第啲話嘅維基百科度。（翻譯指引）This article needs to be translated into Cantonese. Untranslated parts should be rewritten in Cantonese or will be requested for speedy deletion.

如果你啱啱嘜咗佢係「唔係粵語」，唔該將呢行嘢：{{subst:需譯|文=省轄市 (中華民國)|語=唔知乜話|議=}}--~~~~加入要譯成粵語嘅文章最低下。

呢篇文（或呢段）要按維基百科格式，以達到維基百科嘅品質標準。麻煩幫手改改呢篇文，特別係啲分段同埋相關嘅連結。（幫下我）呢篇文冇分類。唔該幫手同呢篇文加分類。
 即刪理由：呢篇文要譯或改寫做粵語 （上次編輯：20250103140902）唔該去要譯成粵語嘅文章度睇睇省轄市 (中華民國)嘅討論。如果呢篇文響篇嘢開咗版之後嗰兩個禮拜內都冇辦法譯成粵語，就可能會俾人拎去刪除或者搬去第啲話嘅維基百科度。（翻譯指引）This article needs to be translated into Cantonese. Untranslated parts should be rewritten in Cantonese or will be requested for speedy deletion.

如果你啱啱嘜咗佢係「唔係粵語」，唔該將呢行嘢：{{subst:需譯|文=省轄市 (中華民國)|語=唔知乜話|議=}}--~~~~加入要譯成粵語嘅文章最低下。

呢篇文（或呢段）要按維基百科格式，以達到維基百科嘅品質標準。麻煩幫手改改呢篇文，特別係啲分段同埋相關嘅連結。（幫下我）呢篇文冇分類。唔該幫手同呢篇文加分類。
 
如果呢一版係唔符合即刻刪除嘅標準，又或者你將會修正佢嘅，請拎走呢個信息，但唔好響你自己開嘅一版度拎走呢個信息。如果你開咗呢版，又唔同意提議嘅即刻刪除，請響呢個標籤嘅下面直接加上：
{{hangon}}
跟住響佢嘅討論頁解釋點解你相信呢篇文唔應該刪除。噉就會令到管理員注意到，去容許畀你一個時間去寫一個解釋。
管理員：響刪除之前檢查清楚佢嘅連結、修訂記錄（最後），同埋日誌。
省轄市為地方行政單位，即省管轄的建制市，可以指：
中華民國的市：1994年之前舊稱為省轄市。
中華人民共和國的地級市與省直管市
越南的省轄市：越南文是「越南語：Thành phố thuộc tỉnh／城庯屬省」，中文翻譯為省轄市。
Cap

喼帽（來自英Cap），帽嘅一種。
電容（來自英文Capacitor第一節音）
法例章嘅英文Chapter
摩羯座拉丁文簡寫
cap水，即掠水
廖淑怡

廖淑怡（英文：Suey Liu Shuk Yi，1998年3月—）係香港新聞從業員，而家係無綫電視翡翠台同無綫新聞台高級主播（中文：主播），兼任香港早晨主播。

簡歷
廖淑怡2016年路德會西門英才中學畢業，2020年香港浸會大學傳理學學士畢業。
廖淑怡曾經做香港有線電視新聞主播（中文：新聞主播）。2022年6月，網上流傳一張疑似時任有線新聞副總經理許方輝喺天星小輪攬女嘅相，事後許方輝因家庭原因辭職，而事件女主角曾被懷疑係廖淑怡，不過得到有線新聞及資訊總監關慧玲出面澄清唔關廖淑怡事。
廖淑怡2022年7月離開有線新聞，同年8月加入無綫新聞，初頭做無綫新聞台主播，之後做咗翡翠台同無綫新聞台高級主播，兼任香港早晨主播。
永添新邨

永添新邨響澳門半島花地瑪堂區永添街、菜園路、馬場大馬路、中心街同市場街，係屬於房屋局嘅經濟房屋。

背景
2008年5月5號，永添新邨第二座十二樓一個住宅單位嘅去水渠漏水，令到下面幾個單位都出現唔同程度嘅滲漏，土地工務運輸局響5月5吮晏晝聯同房屋局到相關單位巡查，經土地工務運輸局人員到場了解後，認為漏水源頭係來自十二樓一個單位，對下面幾個單位嘅住戶日常生活造成影響，受影響嘅單位牆身同天花多嗰地方出現滲水，所以政府人員勒令有關業主要即刻展開維修工程，同時要同其他受影響嘅住戶解釋有關進度。漏水單位業主承諾維修，並響今日[咩時候？]展開維修，為確保有關單位業主切實改善漏水情況，會響工程完成之後，土地工務運輸局並會派員到現場進行測試。
2013年1月，原來管理公司話唔願意繼續管理，房局屋已經隨即按照職能協助管委會，召開分層所有人大會，重搞公開招標請新嘅管理公司，期間局方積極協調雙方舉行會議商討交接，重響交接當日派員協調，但係原來管理公司因為同管委會存在債務償還問題冇搞掂，拒絕撤走，搞到雙方簽唔到交接協議。鑑於永添新邨原管理公司嘅管理合約響2013年6月30號屆滿之後，冇履行承諾撤出，導致管理委員會招聘嘅新管理公司冇法如期進場執行樓宇管理服務，而永添新邨嘅管理委員會亦冇法履行職責維修公共設施，房屋局嚴正敦促原管理公司，必須盡快撤離，同時，亦已經通知永添新邨全體業主自7月1號起應該將管理費交畀管理委員會，先可以盡快跟進啲𨋢嘅維修問題，確保公共設施嘅安全使用。否則，如果出現嚴重樓管事故，將會由原管理公司承擔一切法律責任。同時，局方亦已經依據第41/95/M號法令規定，對原管理公司開展行政處罸程序，落實行政監管職責。至於呢間公司曾經提到嘅債務償還問題，局方仍然會繼續協調，但唔妨礙原管理公司透過法律途徑解決。永添新邨管理權糾紛響房屋局、民眾建澳聯盟同管理委員會經過個幾月時間嘅多次協調之下攞到成果，原管理公司已經響8月4號晚黑九點自行撤離，而新管理公司亦響同日晚黑正式進場，重立即開展日常管理工作。新管理公司亦張貼入場通告通知全體業主正式接管永添新邨，嗰晚大廈運作正常。對於永添新邨管理權移交之後，需要跟進樓宇管理嘅工作，尤其係共同設施嘅維修保養，房屋局會依職權繼續協助管理委員會，督促新管理公司做好樓宇管理服務，重呼籲永添新邨全體業主共同關心同支持大廈共同部分嘅管理工作，履行業主應有嘅義務。
2016年1月1號，清潔及保安最低工資正式實施。有六百幾伙嘅永添新邨否決加價方案，呢日起由業主會自管，意味大小事務都要由小業主一腳踢。容姐話準備時間十分倉促，響自管方案通過之後，隨即響大廈入面貼出告示，優先請大廈住戶做看更同清潔，看更請到人，但重未請到清潔，變咗要自己落手落腳掃地、倒垃圾。雖然辛苦但業主會成員容姐話，總好過舊管理公司服務質素差重要加價兩成幾，接管之後重發現條數烏厘單刀，永添新邨幾年前幾年出現過管理權糾紛，新公司承諾管理費入面撥十七個百分比出來做維修基金同會務費。但係公司響2012年進場之後，一直冇將款項轉帳到管委會，到而家重拖管委會成廿萬，重話無論點追都追唔返，小業主唔交管理費，公司就要脅小業主入稟法院追數，但公司拖落嘅數到而家都未收得返。容姐話，以佢嘅單位做例子，原來兩百四十蚊管理費加到三百蚊，加幅唔算高，但係業主都唔滿意管理公司長年服務差，看更一係不見蹤影，一係瞓覺，以往個看更晚黑十點幾就已經瞓咗，瞓到朝頭早住戶返工都未醒。好嘅看更又調走晒，慢慢換晒外勞。大廈門口好似無掩雞籠一樣門長開，陌生人自出自入。大廈衛生環境惡劣，大堂、梯間好污髒，垃圾房、水錶房重成日有老鼠出沒，但係都冇人去清理，直到前兩日同管理公司交接，容姐去檢查啲設施嗰陣先發現大廈問題多多，係水錶房見到死老鼠，又多又臭，同管理公司投訴之後先掃清晒；垃圾槽又出現塞渠，要請人來整，但由於部分管委已經離職，唔夠人簽名用維修基金，變相要先自己墊住三千蚊出來做維修費。唔少大廈自管之後都好容易出現帳目糾紛，因為錢而冇咗互相，容姐坦言唔擔心，管委會將會定期公開管理條數，等小業主監察財政運用，重以管委會名義開銀行戶口，需要攞到所有成員簽名之後先可以郁，相信小業主對管委會有信心。

意外
2010年4月2號晚黑八點，永添新邨第一座有住戶聞到燒燶味，擔心火燭，報警求助。消防員接報到場，而救護車就到場戒備，證實曾經有住戶之前唔記得熄火煲燶嘢，已經自行處理，消防員冇開喉灌救，冇人受傷，之後消防員證實冇危險，收隊走人。。
2015年11月22號晏晝兩點，永添新邨第一座十樓有垃圾房垃圾桶火燭，現場有煙冒出。樓層梯間有煙，有住戶向垃圾槽倒水救火，消防員證實係垃圾房入面嘅垃圾桶着火，濃煙沿垃圾槽散到部分樓層。消防煙帽隊駁消防喉到垃圾房，向着火嘅垃圾桶射水，迅速將火救熄，重協助抽走垃圾房入面嘅濃煙。火警入面，消防員冇疏散住客，亦冇人唔舒服又或者受傷。之後消防員調查，初步懷疑有人唔小心留底火種引起，起火原因冇可疑。
新藝寶正選Vol.1

《新藝寶正選Vol.1》係新藝寶喺2001年推出嘅雜錦碟。
海景園

海景園響澳門半島花地瑪堂區永寧街同順景廣場，係屬於房屋局嘅經濟房屋，1994年入伙。

背景
2014年5月18號，海景園業主會主席何戊彬感謝治安警察局響維護社會治安方面做出各種努力偵破海景園幾單住宅爆竊案，對於治安警察局迅速破案，表示支持同讚許，重送支「警民合作，防罪滅罪」錦旗畀治安警察局致意，由治安警察局副局長梅山明等代表接受。雙方重就近期社區治安情況交換意見。業主都話，非常樂意配合警方嘅行動，提供社區治安情況同罪案線索，加強警民合作，共同投入維護社會治安工作，營造良好嘅居住環境。而治安警察局副局長梅山明話，當局將會持續加強接觸澳門社區，收集警情，預防同打擊罪案發生。呼籲市民萬一遇到罪案發生，應該保持冷靜，立即通知警方，合力打擊罪案，維持澳門治安。
歐志輝

歐志輝，香港親中派政治人物。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
丁良輝

丁良輝，香港建制派（專業親中派）政治人，亦係一名會計師。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
樓家強

樓家強，BBS，MH，JP，香港親中陣營政治人，第十四屆全國人大代表，第十三屆全國政協香港委員，喺英國萊斯特大學畢業，修讀公商管理碩士。

政治立場
佢係香港親中派嘅成員，曾經公開鼓勵香港年青人前往大灣區發展。

選舉經歷
喺2021年9月，佢成為香港特别行政區選舉委員會委員(港區全國政協委員)。
香港浸會大學附屬學校王錦輝中小學

有消息人士喺2021年2月9號向《立場新聞》透露，香港浸會大學附屬學校王錦輝中小學要求全校教職員每兩星期定期接受檢測，期望3月1號可以全面復課，而事前完全無諮詢過老師意見。王錦輝中小學回應時無否認相關安排，但係話無收過同事反對。教協副會長葉建源就覺得措施作用微乎其微，教職員只係佔學校人口比例相當小，如果只係要求老師做檢測，根本處理唔到問題。
馬介璋

馬介璋，香港親中派政治人，香港再出發大聯盟發起人之一。
喺2014年，佢有份贊助慶祝中國65週年嘅官方國慶晚會。

野雞大學頭銜爭議
佢報稱攞到嘅亞洲知識管理學院院士頭銜，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜。
曾鈺成

曾鈺成，GBM，GBS，JP（英文：Jasper TSANG Yok-sing，1947年5月17號—），係香港政黨民主建港協進聯盟嘅創黨主席，廣東廣州出世，祖籍廣東順德，曾經做過香港行政會議非官守成員、香港立法會主席/議員、培僑中學校長同校監。佢曾經協助訓練香港學生參與國際數學奧林匹克。曾鈺成佢同程介南、譚耀宗、陳婉嫻有「民建聯四大天王」嘅之稱，民政事務局前局長嘅阿哥係曾德成。

生平
曾鈺成早年響聖保羅書院就讀，之後升讀香港大學數學系，重以一等榮譽畢業。之後佢到培僑中學任教數學，後來更成為校長。

政途
1995年第4屆香港立法局選舉，佢同民協嘅廖成利爭逐立法會議席，由於佢被揭發老婆已獲得外國居留權，被指對九七後嘅香港缺乏信心，最後畀廖成利擊敗。
九七回歸前後，佢出任臨時立法會議員、香港特別行政區第一屆政府推選委員會委員。
1998年第1屆香港立法會選舉，佢帶頭領軍出戰九龍西選區，為民建聯響九龍西奪得一席，而佢重係民建聯深水埗支部第一任主席。
前行政長官董建華針對政府響立法會缺乏有力而真正嘅支持，所以響董連任後改組政府，將個別親政府政黨嘅黨領導人委任做行政會議成員，為政府發揮「箍票」作用，於是曾鈺成以民建聯主席身份加入行政會議，成為非官守成員。2003年，民建聯大力支持香港基本法第23條儘快立法。七一遊行之後，民建聯響第2屆香港區議會選舉失利，佢表示要為敗選負責而自動辭去主席職務，由馬力接任。但係佢仍然做行政會議成員。
響2004年香港立法會選舉九龍西選區以曾鈺成為首嘅名單得票最多。響哩次選舉，曾鈺成嘅民建聯名單（曾鈺成、鍾港武、李慧琼）得到61,770票，佔九龍西所有有效選票嘅27.13%，比第二名嘅民主黨名單（涂謹申、陳家偉、林浩揚、馬旗）多出1,232票（0.54%）。
2008、2012年轉戰香港島選區，結果佢都順利冧莊，直到2016年正式唔再尋求冧莊。

屋企
曾鈺成有一弟一妹：
細佬曾德成係前香港大公報副社長、港區全國人大代表同中央政策組顧問，前任民政事務局局長。
細妹曾勵予
歐楚筠

歐楚筠，香港親中派政治人，2023年香港區議會選舉後被政府委任做區議員。
瑜伽

瑜伽（英文Yoga，梵文同巴利文：योग，拼音yoga）係身心合一嘅方法，源自古印度，目的係將人帶到超凡入聖嘅境界，調節呼吸、冥想、體位，達致梵我如一。印度敎、佛敎、耆那敎嘅冥想，都同瑜伽有關。

傳統
瑜伽係用好多唔同嘅方法去練習，並且俾所有 印度宗教 都用。喺 印度教 裏面，嘅練習包括 智慧瑜伽、虔誠瑜伽、業瑜伽、昆達里尼瑜伽 同 哈達瑜伽。

耆那教瑜伽
内文：耆那教冥想
瑜伽喺 耆那教 係一個核心嘅修行。耆那教嘅靈性係基於一個嚴格嘅非暴力守則，叫做 阿希姆沙（包括 素食主義），布施（dāna），相信 三寶，苦行（tapas），例如 斋戒，同埋瑜伽。  
耆那教嘅瑜伽旨在解脫同淨化自己，擺脫 業力，呢啲業力會束縛靈魂喺 輪迴 裏面。好似瑜伽同 數論派 一樣，耆那教相信有唔同嘅個體靈魂，佢哋俾佢哋自己嘅業力所束縛。 只有減少業力嘅影響，耗盡積累嘅業力，先至可以得到淨化同解脫。  
早期嘅耆那教瑜伽似乎分為幾種，包括冥想，棄身 (kāyotsarga)，十二種默想，同反思（bhāvanā）。

佛教瑜伽
釋迦牟尼喺 斯里蘭卡 嘅 Gal Vihara 石像打坐
内文：佛教冥想同禪定
佛教瑜伽包含好多唔同嘅方法，目標係發展 菩提分法，最終目標係 菩提（覺悟）或者 涅槃（止息），傳統上被視為係永遠終結痛苦（苦）同 輪迴。
佛教經典 裏面使用咗好多術語去形容精神實踐（praxis），除咗瑜伽，仲有 bhāvanā（「發展」） 同 禪定（jhāna/dhyāna）。
喺 早期佛教 裏面，瑜伽練習包括：
四種 禪定（四種冥想或者精神吸收），
念住 四法（即 satipatthanas，正念嘅基礎），
安那般那念（出入息念），
四無色定（超自然嘅心靈狀態），
四無量心（即 brahmavihārās，四種梵住心境），
念（觀想，回憶）
呢啲冥想被視為係 八正道一部分，係佛教得道法門嘅指引。

基督教
想知多啲：Category:基督教瑜伽
有啲基督徒將瑜伽嘅身體動作，脫離印度教嘅精神根源，同埋其他東方靈修嘅元素結合埋祈禱、冥想，同埋以耶穌為核心嘅肯定句。呢種做法仲包括將動作名稱改為英文（唔再用原來嘅梵文詞彙），放棄涉及印度教嘅咒語，同埋瑜伽嘅哲學；瑜伽被重新框架為基督教嘅一部分。 但呢種做法引來唔同印度教團體指控係文化挪用；學者對此保持懷疑態度。
過去，羅馬天主教會同其他基督教組織對某啲包含瑜伽同冥想嘅東方及新時代做法表達過關注同反對。
1989年同2003年，聖職部發佈咗兩份文件：《基督徒冥想的層面》同「對新時代的基督教反思」，對東方同新時代嘅做法大多持批評態度。2003年嘅文件係一本90頁嘅手冊，詳細說明梵蒂岡嘅立場。梵蒂岡警告話，專注於冥想嘅身體層面「可能會變成對身體嘅崇拜」，並且將身體狀態等同於神秘主義「亦可能導致心理失調，有時甚至係道德偏離」。呢種情況被拿嚟同早期基督教對諾斯底派嘅反對作比較，當時教會反對諾斯底派認為救贖唔係通過信仰，而係通過神秘嘅內在知識嚟實現。信件仲提到：「可以睇吓[祈禱]點樣可以透過其他宗教同文化發展出嚟嘅冥想方法嚟豐富」，但強調「必須要有一個適合嘅配合，將[其他方法]嘅祈禱同基督教關於終極實相嘅信仰配合埋一齊」。
有啲[邊個／邊啲？]基要派嘅基督教組織認為瑜伽同佢哋嘅宗教背景唔相容，覺得瑜伽係新時代運動嘅一部分，與基督教唔一致。

伊斯蘭教
十一世紀初嘅波斯學者比魯尼曾經去過印度，喺當地同印度人一齊住咗16年，並喺佢哋嘅幫助之下，將幾本梵文書籍翻譯成阿拉伯文同波斯文，其中一本就係帕坦加利嘅《瑜伽經》。雖然比魯尼嘅翻譯保留咗帕坦加利瑜伽哲學嘅核心主題，但有啲經文同註釋係為咗同一神教嘅伊斯蘭神學保持一致而重新表述。
係20世紀，瑜伽同伊斯蘭教之間嘅關係喺印度次大陸引起咗爭議。某啲穆斯林領袖認為，瑜伽嘅某啲習俗違反伊斯蘭教嘅教義，因為佢哋認為瑜伽包含異教元素，特別係牽涉到偶像崇拜嘅靈修做法。
2015年，印度政府喺國際瑜伽日推動瑜伽成為國民運動之後，有啲伊斯蘭教組織對瑜伽嗰啲涉及宗教元素嘅部分，例如拜日式，提出抗議。伊斯蘭教認為「日拜」呢種動作係對太陽嘅崇拜，違反咗一神教嘅信仰原則，因為穆斯林只應向唯一嘅真主（阿拉）祈禱。
但同時，亦有啲穆斯林支持瑜伽，並且表示，瑜伽嘅身體動作係一種健康嘅運動，唔一定要同宗教掛鈎。有啲穆斯林修行者亦喺身體練習中融入咗伊斯蘭教嘅祈禱，強調瑜伽嘅動作可以係一種純粹嘅身體鍛煉。